Čanakale
Čanakale (turku: Çanakkale, izrunā: /tʃaˈnakkaˌle/) ir pilsēta Turcijas rietumos, Čanakales ila administratīvais centrs. Pilsēta atrodas Dardaneļu austrumu pusē. 2016. gadā Čanakalē dzīvoja 166 tūkstoši iedzīvotāju. Līdz 1352. gadam pilsētu sauca par Abidosu, bet tad tā nonāca Osmaņu impērijas sastāvā un ieguva pašreizējo nosaukumu. Netālu no Čanakales atrodas leģendārā Troja.